23. Europos ekonomikos atkūrimo planas (
Prieš balsavimą:
Gunnar Hökmark
Ponia pirmininke, norėčiau informuoti mūsų frakciją, kad yra klaida mūsų balsavimo sąrašuose dėl 113 pakeitimo - balsavimo sąraše turi būti pliusas, o ne minusas.
Elisa Ferreira
pranešėja. - Ponia pirmininke, reikia pakeisti formuluotę 93 skirsnyje dėl patikimų valstybės finansų į "kaip galima greičiau" vietoj "kai leis ekonominės sąlygos", kaip sutarta su šešėliniais pranešėjais.
Alain Lipietz
(FR) Ponia pirmininke, tai grynai techninis pakeitimas. Mūsų pakeitime yra spaudos klaida. Ten yra taip suformuluota pastraipa: "suintensyvinti kliūčių panaikinimą". Pakeitėme į "pašalinti nepagrįstas kliūtis", tačiau, deja, senasis skirsnis išliko pakeitimo formuluotėje. Todėl tai trečias skirsnis, kurį šiek tiek pakeitėme ir nėra jokio reikalo išsaugoti senąją versiją.
Martin Schulz
(DE) Ponia pirmininke, iš entuziastingos Europos liaudies partijos (krikščionių demokratų) ir Europos demokratų frakcijos reakcijos į mano įsikišimą galite spręsti, kaip gerai pavyko balsavimas.
Norėčiau padėkoti savo kolegei E. Ferreirai, kuri atliko milžinišką darbą, kad pateiktų šį rezultatą. Taip pat ypač norėčiau padėkoti G. Hökmarkui, E. Herczog, U. Bullmannui ir K. H. Lehne, kurie, mano nuomone, sunkiai dirbo dėl panašios Lisabonos rezoliucijos.
Tačiau matote iš PPE-DE frakcijos reakcijos, kad būta jaudinimosi. Norėtume padėkoti jums už balsavimą kartu su mumis dėl mokesčių rojaus uždarymo ir solidarumo su valstybėmis narėmis. Vos prieš kelias minutes viskas atrodvisai kitaip. Tai į naudą jūsų reputacijai, kad paskatinote socialinės demokratijos sklaidą. Tai gerai Europos Parlamentui, kuris pajudėjo į kairę.
(Plojimai iš kairės ir protestai iš dešinės)
Daniel Cohn-Bendit
(FR) Ponia pirmininke, tik norėčiau priminti Socialistų frakcijai Europos Parlamente ir Europos liaudies partijos (krikščionių demokratų) ir Europos demokratų frakcijai, kad be dviejų didžiųjų šiame Parlamente yra ir kitų frakcijų.
Hartmut Nassauer
(DE) Ponia pirmininke, vienas dalykas, susijęs su darbotvarke. Galbūt jūs galėtumėte paaiškinti Rūmams, pagal kurį Darbo tvarkos taisyklių straipsnį M. Schulz buvo suteiktas žodis.
Pirmininkė
Ponios ir ponai, aš, žinoma, ketinu pasakyti H. Nassaueriui, kad jis visiškai teisus. Tačiau kartais demokratijos vardan, žmogus turi turėti galimybę šiek tiek peržengti liniją.
Tuo, ponios ir ponai, noriu pasakyti, kad suteikiau žodį M. Schulzui pagal Darbo tvarkos taisyklių 141 straipsnį. Jis turėjo visišką teisę pasisakyti.
Joseph Daul
(FR) Ponia pirmininke, ar jis kalbėjo Komisijos vardu? Todėl, kad jis nori tapti Komisijos nariu? Ar jis kalbėjo kaip frakcijos pirmininkas?
Vittorio Prodi
(IT) Ponia pirmininke, norėčiau aiškumo. Kiek žinau, nebuvo balsuota dėl H. Reulo pranešimo. Ar galėtumėte patvirtinti, kad tai tiesa?
Pirmininkė
V. Rodi, priėmėme 3 pakeitimą, kuris pakeičia visą rezoliuciją.
